***Výbor***

 ***Národnej rady Slovenskej republiky***

***pre pôdohospodárstvo a životné prostredie***

 92. schôdza výboru

 Číslo: CRD-1345/2022

**V ý p i s**

**zo zápisnice zo 92. schôdze Výboru Národnej rady Slovenskej republiky pre pôdohospodárstvo a životné prostredie zvolanej 7. septembra 2022**

**Výbor Národnej rady Slovenskej republiky pre**

**pôdohospodárstvo a životné prostredie**

prerokoval 7. septembra 2022 na svojej 92. schôdzi návrh poslancov Národnej rady Slovenskej republiky Anny Zemanovej, Juraja Šeligu, Petra Kremského a Ľuboša Krajčíra na vydanie zákona, ktorým sa menia a dopĺňajú niektoré zákony v súvislosti so zrýchlením niektorých konaní **(tlač 1060)**.

Za skupinu poslancov Národnej rady Slovenskej republiky - navrhovateľov návrh uviedla poslankyňa Anna **Zemanová**.

Spravodajcom výboru bola poslankyňa Jarmila **Halgašová**.

Po rozprave výbor na návrh spravodajcu hlasoval o návrhu uznesenia uvedeného v prílohe.

Z celkového počtu 15 poslancov Výboru Národnej rady Slovenskej republiky pre pôdohospodárstvo a životné prostredie bolo prítomných 9 poslancov.

Za návrh predneseného uznesenia hlasovali 3 poslanci, proti návrhu nehlasoval žiaden poslanec, zdržali sa 3 a nehlasovali 3 poslanci. Výbor Národnej rady Slovenskej republiky pre pôdohospodárstvo a životné prostredie **neprijal platné uznesenie,** nakoľko návrh uznesenia **nezískal podporu potrebnej nadpolovičnej väčšiny prítomných poslancov** podľa § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Jarmila **Halgašová,** v. r.Jaroslav **K a r a h u t a,** v. r.

 overovateľ výboru predseda výboru

 ***Výbor***

 ***Národnej rady Slovenskej republiky***

***pre pôdohospodárstvo a životné prostredie***

 92. schôdza výboru

 Č.: CRD-1345/2022

**233**

**U z n e s e n i e**

**Výboru Národnej rady Slovenskej republiky**

**pre pôdohospodárstvo a životné prostredie**

**zo 7. septembra 2022**

k návrhu poslancov Národnej rady Slovenskej republiky Anny Zemanovej, Juraja Šeligu, Petra Kremského a Ľuboša Krajčíra na vydanie zákona, ktorým sa menia a dopĺňajú niektoré zákony v súvislosti so zrýchlením niektorých konaní (tlač 1060)

 **Výbor Národnej rady Slovenskej republiky**

 **pre pôdohospodárstvo a životné prostredie**

 **A. s ú h l a s í**

 s návrhom poslancov Národnej rady Slovenskej republiky Anny Zemanovej, Juraja Šeligu, Petra Kremského a Ľuboša Krajčíra na vydanie zákona, ktorým sa menia a dopĺňajú niektoré zákony v súvislosti so zrýchlením niektorých konaní;

 **B. o d p o r ú č a**

 **Národnej rade Slovenskej republiky**

návrh poslancov Národnej rady Slovenskej republiky Anny Zemanovej, Juraja Šeligu, Petra Kremského a Ľuboša Krajčíra na vydanie zákona, ktorým sa menia a dopĺňajú niektoré zákony v súvislosti so zrýchlením niektorých konaní **schváliť.**

 **C. u k l a d á**

 **predsedovi výboru**

oznámiť stanovisko výboru k uvedenému vládnemu návrhu zákona predsedovi Národnej rady Slovenskej republiky.